മകനെ അറസ്റ്റു ചെയ്തതിന് ഷാരൂഖിനെ ക്രൂശിക്കുന്നതെന്തിന്? അല്പ്പം ദയ കാണിക്കാം ശശി തരൂര് എംപി ന്യൂഡല്ഹി: ആര്യന് ഖാന് അറസ്റ്റിലായ സംഭവത്തില് പിതാവ് ഷാരൂഖ് ഖാനെ ക്രൂശിക്കുന്നതിനെതിരെ കോണ്ഗ്രസ്സ് നേതാവും എംപിയുമായ ശശി തരൂര് എം.പി. മകന് ലഹരിക്കേസില് അകപ്പെട്ടെന്നു കരുതി ഷാരൂഖ് ഖാനെ വ്യക്തിഹത്യ ചെയ്യുന്നത് ക്രൂരവിനോദമാണെനന്നായിരുന്നു തരൂര് ട്വീറ്റ് ചെയ്തത്. മയക്കുമരുന്നിന്റെ ഉപയോഗത്തേ പ്രോത്സാഹിപ്പിക്കുകയോ അത് ഉപയോഗിക്കുകയോ ചെയ്യുന്ന ആളല്ല താനെന്നും, അതേസമയം ഷാരൂഖിനെ ലക്ഷ്യമിട്ടുള്ള പ്രതികരണങ്ങള് ശരിയല്ലെന്നുമാണ് തരൂര് പറയുന്നത്. കുറച്ച് ദയ അവരോട് കാണിക്കണമെന്നും തരൂര് തന്റെ ട്വീറ്റിലൂടെ പറയുന്നു. ഞായറാഴ്ച പുലര്ച്ചെയോടെയാണ് മുംബൈ തീരത്ത് ആഡംബര കപ്പലില് നിന്ന് ഷാരൂഖിന്റെ മകന് ആര്യന് ഖാന് ഉള്പ്പെടെയുള്ളവരെ നാര്ക്കോട്ടിക്സ് കണ്ട്രോള് ബ്യൂറോ അറസ്റ്റ് ചെയ്തത്. അറസ്റ്റിലായവരേ വ്യാഴാഴ്ച വരെ കസ്റ്റഡിയില് വിട്ടിട്ടുണ്ട്.